بڑى جستجو ،زحمتوں اور كئي ايك شہر وں  ميں گردش كے بعد ميں ايك عظيم پادرى كے پاس پہنچا جو زہد و تقوى ميں ممتاز تھا ،''كيتھولك 'فرقے كے بادشاہ و غيرہ اپنے مسائل كے لئے اسى سے رجوع كرتے تھے ،ايك مدت تك ميں اس كے پاس نصارى كے مختلف مذاہب كى تعليم حاصل كرتا رہا ،اس كے بہت سے شاگر د تھے ليكن اتفاقاً مجھ سے اسے خاص ہى لگاو تھا ،اس كے گھر كى سب چابياں ميرے ہاتھ ميں تھيں ،صرف ايك صندوق خانے كى چابى اس كے اپنے پاس ہوا كرتى تھى ،اس دوران ميں ايك دن اس پادرى كو كوئي بيمارى پيش ائي تو مجھ سے كہا كہ شاگردوں سے جاكر كہہ دو كہ اج ميں درس نہيں دے سكتا ،جب ميں  طالب علموں كے پاس ايا تو ديكھا كہ وہ بحث و مباحثے ميں مصروف ہيں يہ بحث سريانى كے لفظ ''فارقليطا ''اور يونانى زبان كے لفظ ''پريكلتوس ''كے معنى تك جاپہنچى اور وہ كافى دير تك جھگڑتے رہے ،ہر كسى كى الگ رائے تھى ،واپس انے پر استاد نے مجھ سے پوچھا اج كيا مباحثہ كرتے رہے ہو تو ميں نے لفظ فارقيلطا كا اختلاف اس كے سامنے بيان كيا وہ كہنے لگا :تونے ان ميں كس قول كا انتخاب كيا ہے ،ميں كہا فلاں مفسر كے قول كا ميں نے پسند كيا ہے _